《内顾诗二首 其一》
魏晋·潘岳

静居怀所欢，登城望四泽。春草郁青青，桑柘何奕奕。

芳林振朱荣，渌水激素石。初征冰未泮，忽焉振絺绤。

漫漫三千里，迢迢远行客。驰情恋朱颜，寸阴过盈尺。

夜愁极清晨，朝悲终日夕。山川信悠永，愿言良弗获。

引领讯归云，沈思不可释。

作者简介：潘岳（公元247年～公元300年）即潘安，西晋著名文学家。字安仁，汉族，河南荥阳中牟（今河南郑州中牟大潘庄）人，出生于河南巩县（今河南郑州巩义）。潘安之名始于杜甫《花底》诗“恐是潘安县，堪留卫玠车。”后世遂以潘安称焉。